# Bartninkų Šv. apaštalų Petro ir Povilo bažnyčia

### Straipsnis iš Vikipedijos, laisvosios enciklopedijos.

Bartninkų Šv. apaštalų Petro ir Povilo bažnyčia, – Vilkaviškio vyskupija, Vilkaviškio dekanatas.

Stovi Vilkaviškio rajone, Bartninkų miestelyje, 17 km į pietus nuo Vilkaviškio. Medinė. Įrengta 1945 m.

## [taisyti] Istorija

Navininkų vaitas Jokūbas Žytovičius pastatė Bartninkuose koplyčią. Jai 1663 m. dovanojo valaką žemės.

1790 – 1721 m. koplyčia suremontuota.

Antanas Tyzenhauzas paskyrė 3 valakus žemės ir pinigų mūrinės bažnyčios statybai. Pradėta statyti bažnyčia 10 m. stovėjo be lubų ir stogo.

1783 m. įkurta parapija. Bartininkų dvaro sodybos administratorius kunigaikštis Vincentas Puzinas 1790 m. baigė statyti bažnyčią. XVIII a. pabaigoje veikė parapinė mokykla.

1838 m. paskirtas klebonas Jonas Burdulis-Burdulevičius Bartninkuose išgyveno 48 metus. Jis apie 1855 m. pamaldas pradėjo laikyti lietuviškai, vargonininkui ir zakristijonui liepė prieglaudos gyventojus mokyti lietuviškai skaityti. J. Burdulis rėmė neturtinguosius, savais pinigais remontavo bažnyčią, 1864 – 1865 m. perstatė bokštą.

1939 m. pastatyti parapijos namai su sale.

1944 m. bažnyčia labai apgriauta. Jai atstatyti valdžia nedavė leidimo.

1945 m. įrengta laikina bažnyčia. Klebonas Juozas Jakaitis (1923 – 1988), (Bartninkuose 1956 – 1964 m.) bažnyčią suremontavo, pastatė naują kleboniją.

1980 – 1989 m. čia klebonavęs Antanas Liubšys (1941 – 1992) bažnyčioje įvedė šildymą, suremontavo kleboniją.

## [taisyti] Architektūra

Bažnyčia tradicinio gyvenamojo namo formos, stačiakampio plano, su bokšteliu.

Rodomas puslapis "http://lt.wikipedia.org../../../b/a/r/Bartnink%C5%B3_%C5%A0v._apa%C5%A1tal%C5%B3_Petro_ir_Povilo_ba%C5%BEny%C4%8Dia_e99f.html"

Kategorijos: Vilkaviškio rajonas | Lietuvos bažnyčios | Vilkaviškio dekanatas

##### Views

- Straipsnis
- Aptarimas
- Dabartinė versija

##### Paieška